Man val van leer afFoto: ER24 ŉ Man van Kaapstad is beseer nadat hy van ŉ leer afgeval het. Die man, in sy 40s, wou glo iets op die dak van ŉ huis in Southfield in die Wes-Kaap regmaak, toe hy afgeval het. “Paramedici is ontbied en die man het steeds langs die leer op die vloer gelê. Die man het sowat drie meter ver geval,” het ER24 in ŉ verklaring gesê. Die man het rugbeserings en geringe skrape en kneusplekke opgedoen. “Die man was by sy volle bewussyn en hy het net van erge pyn gekla toe die paramedici hom ondersoek het.” ER24-paramedici het hom pynstillers gegee en hy is in ŉ stabiele toestand na ŉ nabygeleë hospitaal geneem.